તેેજીને ટકોરો બસ. સદ્દગુરુ રામાનંદ સ્વામીનાં એક વેણે રામનો આત્મા જાગી ગયો. સ્વામીનાં વચનમાં રહેલા મર્મને સમજી ગયો. સાંતી હાંકવાનું પડતું મેલ્યું. મા બાપ, સગાં સંબંધી કોઇને પૂછવા પણ ન રોકાયો અને રામાનંદ સ્વામીની પાછળ ચાલી નીકળ્યો. વાત કરવી સાંભળવી સહેલી છે, પરંતુ આ રીતે સદ્ગુ્રુનાં એક જ વેણે સંસારના બંધનો તોડીને સંન્યાસનો માર્ગ લઇ લેવો એ કાંઇ સાધારણ વાત નથી ! રામાનંદ સ્વામીએ એને ભાગવતી દીક્ષા આપી; નામ પાડ્યું ‘સ્વામી રામદાસજી’. સ્વામી રામદાસજી ઉંમરમાં સર્વથી મોટા હોવાથી બધા એમને ‘ભાઇ રામદાસજી’ કહીને બોલાવતા.